АЙМГИЙН ТӨРИЙН ЗАХИРГАА

 УДИРДЛАГЫН ХЭЛТЭСТ

#  6 дугаар сарын ажлын мэдээ

 **Нэг. Удирдлага, зохион байгуулалтын талаар:**

 1.Засаг даргын зөвлөлийн хурал 06 сарын 03 ны өдөр хуралдаж Сумын баяр наадмын тов товлох, Сумын төвийн төвлөрсөн халаалт тавих санал ирүүлсэн “Бэсүжин трейд” ХХК-ы саналыг хэлэлцэн зохих шийдвэрүүд гаргав. Сумын нэгдсэн халаалтын талаар Барилга хөгжлийн төвөөс хамгийн сайн хийгдсэн сумын зураг төсөв техникийн нөхцлийг авч халаалт тавих саналтай компаниудад хүргүүлж нээлттэй сонгон шалгаруулалт хийх, сумын баяр наадмын сумын тахилгат Хулд уулын тахилгатай хамтатган зохион байгуулахаар болов.

 2 .Үндэсний хөгжлийн газарт явуулах бүсчилсэн хөгжлийн бодлогод тусгах саналыг боловсруулан 06 сарын 19 нд хуралдуулах хурал, мөн иргэдийн хэлэлцүүлэгт зориулан албан тоотоор хүргүүлэв.

3.Архивын улсын үзлэгт бэлтгэх ажлын хэсгийн хурлыг хийж, ажлын төлөвлөгөө батлан ажлаа эрчимжүүлэх үүрэг чиглэл өгсний дагуу ажиллаж байна.

4.2011-2018 оны Сум хөгжүүлэх сан, ОНХсангийн үйл ажиллагааны хэрэгжилт, санхүүгийн баримт бичигт улсын үзлэгийн ажлын хэсэг ирж шалгалт хийгдсэн.

 5. Засаг даргын захирамжаар томилон мөн урлагийн их наадамд бэлтгэх ажлын хэсгийг хуралдуулан энэ ажилд зарцуулах төсвийг гарган ажлын төлөвлөгөөний хамт аймагт хүргүүлсэн. Ажлаа эрчимжүүлэх талаар үүрэг чиглэл өгсөн.

 6.Хагас жилийн ажлын тайлан мэдээг гаргах ажлын хүрээнд хууль болон тогтоол шийдвэрийн хэрэгжилт, бүтээн байгуулалт иргэн төвтэй үйлчилгээний жилийн төлөвлөгөөний биелэлт, аймаг сумын Засаг даргын үйл ажиллагааны хэрэгжилтүүдийг тооцон биелэлтийг гаргаж нэгтгэн дүгнэж аймагт хүргүүлээд байна.

 7.06 сарын 03 ны өдөр болсон хүчтэй шороон шуурганы улмаас иргэдэд учирсан хохиролын судалгааг багуудаас гарган нэгтгэж Олдох, Шувуутай багийн иргэдийн хохиролын талаар сумын ӨХЗөвлөл, үнэлгээний комиссын дүгнэлт, цаг уурын байгууллагын тодорхойлолт, дэмжилэг хүссэн албан тоот зэргийг бүрдүүлэн 5,6 сая төгрөгний хохирол барагдуулж өгөх хүсэлт аймгийн ОБГазарт хүргүүлсэн.

2.

8.Цэргийн хэлтсээс орон нутгийн хамгаалалтын төлөвлөгөө боловсруулах ажлын төлөвлөгөөнд шаардлагатай мэдээ судалгаа гаргаж ирүүлэх чиглэлийн дагуу судалгааг гарган хугацаанд нь явуулсан.

9.Төрийн албаны хуулийн дагуу төрийн захиргааны болон төрийн үйлчилгээний удирдах албан тушаалын сул 2 орон тооны судалгаа, холбогдох материалыг бүрдүүлэн аймагт ТЗУХ-д хүргүүлэв.

10.Төрийн ажилтнуудын албан тушаалын тодорхойлолт боловсруулах ажлын хэсгийг томилон албан тушаалын жишиг тодорхойлолт 5-ыг боловсруулан, төрийн захиргааны албан хаагчдын хувийн хэргийг шинэ журмаар бүрдүүлэх ажил хийгдэж байна.

 Хоёр.Татвар, эдийн засаг төсөв санхүүгийн хүрээнд:

Санхүү тасаг: 1.Шилэн дансанд мэдэээл оруулсан. Гүйлгээ хийж, баримтаа цэгцэлсэн.

Татварын хүрээнд: Татварыг хууль тогтоомжийг хэрэгжүүлэн төсвийн орлогыг бүрдүүлэхэд гол ажлаа чиглүүлэн ажиллалаа.Урьд оны болон тайлант оны өр барагдуулалтанд голлон анхаарч улс, аймаг, ОНО-н төлөвлөгөөг бүрдүүлэхэд анхаарч ажилласан.Урьд оны өрийг 90 хувь барагдуулсан, тайлант оны өр 90 хувь барагдсан.2019 оны эхний хагас жилийн тайлан болон төсвийн орлого бүрдүүлэлтэнд анхаарч Бичил уурхай эрхлэгч 16 нөхөрлөлд албан мэдэгдэл өгч орлого оруулах ажлыг зохион байгуулж байна.Сар бүр тогтмол гаргадаг НӨАТ-н тайланг хулийн хугацаанд нь хянан баталгаажуулсан.

 Гурав. Хууль эрх зүйн бодлогын хүрээнд:

 Архивын мэдээлэл:

 1. 2019 оны эхнээс архивын цахим программд баримтуудыг шивэн оруулж ажиллаж байна.

 2. ЗДТГ-ын архивын материалыг цэгцлэх ажлыг томилогдсон ажлын хэсэг 3 өдөр хийж гүйцэтгэсэн. Давхардсан тоогоор 33 иргэд, албан хаагчдад 63 баримтаар үйлчилгээ үзүүлж, түүнээс 53 баримтыг түр олгож, бүртгэл зааврын дагуу хөтөлгөө хийж бүртгэлжүүлэн, албан хэрэгцээнд ашиглуулж байна.

 Дөрөв.Боловсрол, соёл, эрүүл мэнд нийгмийн хамгааллын хүрээнд:

Хөдөлмөр эрхлэлт, халамжийн асуудал:АДЗ-ийн хурал хийж, ХБИ-ий ажлын байр дэмжих хөтөлбөрт ХБИ Ц.Мөнхжаргал, Л.Мөнх-Очир нарын төслийг хамруулахаар дэмжсэн шийдвэр гаргасан. ШХА-аас зохион байгуулж буй мэргэжилт олгох сургалтанд гагнуурчны мэргэжлээр 4 иргэн, тогоочийн мэргэжлээр 6 иргэн хамруулсан. Сумын Засаг даргын зөвлөлийн хуралд оролцон сумын баяр наадам зохион байгуулах, сумыг нэгдсэн халаалттай болгох талаар саналаа хэлсэн.

3.

 “Монголын үндэсний давхар даатгал компани”-аас зохион байгуулсан “Малын индексжүүлсэн даатгалын талаар” сургалтанд сумын 60 гаруй иргэн хамруулж, даатгалын талаар мэдээлэл өгүүлсөн ба тэдний дунд танин мэдэхүйн АХА тэмцээн зохион байгуулж, эхний байранд орсон иргэдийг 50,0-150,0 төгрөгөөр шагнаж урамшуулсан.Ахмадын амралтанд амрахаар 5 ахмад хүсэлт гаргасанд Эрхийн бичиг олгосон.“Насны хишиг”-т шинээр орох 10, нас өгсөх 5 иргэнд мэдээлэл хүргэснээр өргөдлийг авч, хувийн хэрэг нээсэн. Жирэмсний тэтгэмжид 1, асаргааны тэтгэмжид 1 иргэн шинээр хамруулсан.Хүүхдийн баяраар зохион байгуулсан ажлын тайланг ХХҮГ-т хүргүүлсэн.

Соёлын төв:Номын сангийн үйл ажиллагаа хэвийн явагдаж 26 уншигчид ,31 ном авч, олгож үйлчилсэн байна. Хөдөөгийн малчны хотоор айлчлах “Бяцхан номын сан“ хийсэн. Цахимаар “Эко боловсрол “ цахим сургалт түгээн 96 хүн мөн “Хүмүүн бичиг “ном, сонингийн үзэсгэлэн гаргаж танхимаар болон цахимаар сурталчилахад 42 үзэж сонирхсон

Хүүхдийн баярын нээлтээр хүүхдүүдийн баярын жагсаал зохион байгуулж,9-р ангийн сурагч МСХ-ны тэргүүний сурагч авьяас алтан медальт О.Дуламсүрэн,Ц.Өлзийбат нарын "Сэтгэлд мөнхрөх сурагч нас" тоглолтыг зохион байгууллаа.

3000 морин хуурч уртын дуучдын эрчимжүүлсэн 10 хоногийн сургалт явуулж байна.ТАЗ-өөс зохион байгуулсан “Төрийн албаны шинэтгэл” сургалтанд эрхлэгч оролцсон.Хагас жилийн тайлан мэдээгээ гаргаж холбогдох газруудад хүргүүлж, ОНӨмчийн хагас жилийн тооллогоо хийж эхлээд байна. 2020 оны төсвийн төслөө хийж бэлэн болгосон.

 Цэцэрлэг: Бүлгүүдийн урлагийн тайлан тоглолтыг амжилттай зохион байгуулсан. 03-ны өдрөөс Олдох, Бүлээн багуудад гэр Цэцэрлэг ажиллуулж, хүүхдүүд сурсан эрдмийн тайлан тоглолтоо багш, эцэг эхчүүдэд үзүүлж сонирхуулсан.

 Нийгмийн бодлогын чиглэлээр:Сумын хамтарсан багаас "Хүүхдээ сонсох цаг" уулзалт ярилцлага зохион байгуулсан. 6-9 дүгээр ангийн 70 гаруй хүүхэд оролцсон.

 Хүүхдийн баярын үйл ажиллагааг хөтөлбөр төлөвлөгөөний дагуу зохион байгуулалт сайтай явуулсан. Энэ өдөр уламжлал ёсоор машингүй өдөр болгон тэмдэглэв

 Аймгийн 17 дэд хөтөлбөрийн эзэнжүүлсэн. Хагас жилийн ТШХ-ийн тайлан мэдээг холбогдох газар явуулсан. Хагас жилийн хэрэгжилт 87.3 хувийн хэрэгжилттэй биелсэн.

 3000 уртын дуу, морин хуурчдын наадам зохион байгуулах комиссыг хуралдуулж зохион байгуулалтын ажлаа төлөвлөн, хоол, унаа, хувцасны зардал, календарчилсан төлөвлөгөө зэргийг холбогдох газарт эблээр болон эх материалаар хүргэсэн.

 Сумын нийгмийн эрүүл мэндийн салбар зөвлөл, спорт хамтлагийн ажлыг хэсгийг шинээр байгуулсан. Цаашид байгууллагуудын спорт хамтлагийн ажлыг тогтмолжуулан ажиллах талаар төлөвлөгөөндөө тусган ажиллаж байна.

 АЗДҮАХ-ийн нийгмийн хүрээний арга хэмжээний тайлан мэдээг нэгтгэн гаргасан. Хэрэгжилт: 74.5 хувийн биелэлттэй.

4.

 ЕБСургууль: Анги дэвших төгсөх шалгалтуудаа авч 1-2 дугаар ангийн сурагчид 2019 оны 05 сарын 31-нээс амарч эхэлсэн. Анги удирдсан багш нар болон мэргэжлийн багш нар сурагчдын зуны даалгавар, амралтыг үр бүтээлтэй өнгөрүүлэх тухай даалгавар өгч ажиллаж байна.

 6 сарын 1 буюу Олон Улсын Хүүхдийн эрхийг хамгаалах өдрийг тохиолдуулан сургуулийн захиргаа эцэг эхчүүдтэй хамтран “Хурдан морь цоллооч хүүхэд” уралдаан зарлаж амжилттай зохион байгууллаа. Үүнд 6-р ангийн сурагч Ц.Цэрэнпунцаг түрүүлж, 6-р ангийн сурагч Л.Санжаа 2-р байр эзэлж, 3-р байрыг Ц.Бат-Очир тус тус эзэлсэн.

“НТБ”-ийн нэгж, өсвөрийн цагдаа бүлгэмтэй хамтран “1 хором” аяныг зохион байгуулсан.

 Жолооч нарт замын хөдөлгөөнд аюулгүй оролцох талаар сургалт зохион байгуулж нийт 82 гаруй гарын авлага, санамж бичиг, 100 гаруй шаар жолооч нарт тарааж гарын үсэг зуруулж аянд нэгдүүлсэн. Сургуулийн шилдэг хүүхдээр 5а ангийн сурагч Э.Даваацэрэн шалгарсан байна. 6-9 дүгээр ангийн дунд “Сургуулийн аварга” шалгаруулах гар бөмбөгийн тэмцээнийг зохион байгуулсан. Үүнд 9 дүгээр ангийн эрэгтэй, эмэгтэй багууд 1-р байр эзэлж, 7 дугаар ангийн сурагчид 2-р байрыг тус тус эзэлсэн байна.

 Сурагчдын амралтанд зориулж “Эцэг эхчүүд”-ийн өдөрлөг зохион байгуулсан. Уг өдөрлөгт хүүхэд хамгаалал, эрүүл мэнд, цахим хэрэглээ гэх мэт 6 төрлөөр эцэг эхчүүдэд сургалт зохион байгуулсан. Ангиуд ном сурах бичгээ хүлээлгэн өгч амарсан.

 “Олон Улсын Хүүхдийн эрхийг хамгаалах” өдөр хүүхдийн баярыг тохиолдуулан сургуулийн захиргаанаас “Архигүй аз жаргалтай гэр бүл” сэдвээр зохион бичлэг, гар зургийн уралдаан зарлаж хүүхдүүд идэвхитэй оролцож байна. Шагналыг 6 сарын 1-нд гардуулсан.

Сумын хамтарсан баг, Хүүхдийн төлөө зөвлөл, ГХУССЗ-өөс “Хүүхдээ сонсох цаг” хөтөлбөрт арга хэмжээг зохион байгуулав. Ярилцлагад 6-9-р ангийн хүүхэд оролцож сум орон нутгийн хэмжээнд цаашид анхаарах асуудлын талаар олон сайхан санал санаачлага дэвшүүлж, өөрсдийн хүссэн асуултаа асууж ярилцлагын цагийг маш үр дүнтэй өнгрүүлсэн. Уг хэлэлцүүлэг ярилцлагад Хулд сумын Засаг дарга, ИТХ-ын дарга, Хүүхдийн элч, Сургуулийн захирал, Сургуулийн нийгмийн ажилтан нар оролцож хүүхдүүдийн санал, асуултанд дэлгэрэнгүй мэдээлэл, хариулт өгсөн. Сургуулийн багш ажилчдын дунд жил болгон зохион байгуулпдаг гэр бүлийн гар бөмбөгийн тэмцээнийг М.Гансүхийн гэр бүл амжилттай сайхан зохион байгуулсан.

 Хагас жилийн эцсийн тайланг мэдээг багш ажилчид явуулсан. Мөн сургуулийн өмч хөрөнгийн тооллогын комисс, ажлын хэсэг байгуулан ажиллаж байна. Төгсөх ангийн гэрчилгээг олгож байна. Нийт 22 хүүхэд төгссөн байна. Улсын архивын үзлэгт бэлтгэх ажлын хэсэг байгуулан удирдамжийн дагуу бэлтгэж байна.

 Газрын даамал:

1.Газар эзэмшиж буй ААН-н төлбөр, газар өмчилсөн иргэдийн судалгааг гаргаж ГХБХБГ-т хүргүүлсэн.

2.2019 оны ГЗБТ-нд тусгагдаагүй газарт үйлдвэрийн газар буусныг захирамж цуцлагдаж мэдэгдэл чиглэл хүргэж ажлыг зогсоосон.

5.

3.Цагдаагийн постын газрын материалыг УБХ рүү хүргэж дугаар авч гэрчилгээг гаргасан.

4.Сумын Шувуутай баг-18, Олдох-20,Уул баг-3, Бүлээн-1 эзэмшдэг өвөлжөө хаваржаа нь өөр сумын хилд хамаарагддаг иргэдийн судалгааг журмын дагуу албан тоот гаргаж харъяа сумдын Засаг дарга нарт тоот хүргүүлсэн.

5.Дуудлага худалдаагаар 7 газар зарлагдсан.

 Сум орны ажил:

 1. Олон улсын Хүүхдийн эрхийг хамгаалах өдрийг тэмдэглэн өнгөрүүлэхтэй холбогдуулан ”Хүүхэд гэр бүлдээ аз жаргалтай” уриан дор зохион явуулах “Эх үрсийн баяр”-ын хөтөлбөртэй арга хэмжээг зохион байгуулж, тайлан мэдээг холбогдох газарт хүргүүлсэн.

 2.Бичил уурхайн ажиллагаа, явцын байдлыг үзэж шалгахаар аймаг, Улсын МХЕГ-ын шалгалтын ажлын хэсэг ирж ажилласан. Дүнгийн хуралд сумын Засаг дарга холбогдох мэргэжилтнүүдийн хамт оролцсон.

 ДАРГА Ч.ЗОРИГТБААТАР